Na osnovu člana 8. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13, 93/17, 59/22 i 88/23), a u vezi sa članom 28a. [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama Bosne i Hercegovine („Službeni glasnik BiH“, br. 19/02, 35/03, 4/04, 17/04, 24/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Odluke za popunjavanje radnog mjesta u Uredu za zakonodavstvo Vijeća ministara Bosne i Hercegovine na određeno vrijeme do povratka državnog službenika sa porodiljskog odsustva broj: 02-34-2-920/24. godine od 9. 10. 2024. godine, Ured za zakonodavstvo Vijeća ministara Bosne i Hercegovine Bosne i Hercegovine, raspisuje:

**JAVNI OGLAS**

**za popunjavanje radnog mjesta u Uredu za zakonodavstvo Vijeća ministara Bosne i Hercegovine na određeno vrijeme do povratka državnog službenika sa porodiljskog odsustva**

**1/01 Stručni savjetnik za saradnju sa Direkcijom za evropske integracije – 1 izvršilac**

***Opis poslova:*** Stručni savjetnik za saradnju sa Direkcijom za evropske integracije u okviru nadležnosti odsjeka obavlja najsloženije poslove sa visokim stepenom odgovornosti, stručnosti i samostalnosti u radu na pripremi i izradi pravnih mišljenja za prijedloge zakona i prijedloge propisa koje Vijeće ministara predlaže Parlamentarnoj skupštini, uključujući i usaglašenost tih propisa sa Ustavom i zakonima Bosne i Hercegovine; vrši pregled uporednog prikaza usklađenosti i izjave usklađenosti pri izradi mišljenja za sve propise koji nose oznaku „EI“ iz nadležnosti odsjeka; priprema i izrada pravnih mišljenja na nacrte i prijedloge međunarodnih sporazuma, protokola i memoranduma i pravnih mišljenja na odluke o ratifikaciji međunarodnih sporazuma; u okviru nadležnosti odsjeka priprema i izrada pravnih mišljenja na prijedloge odluka, pravilnika, uputstava, zaključaka, rješenja i drugih normativnih akata koje donosi Vijeće ministara; priprema i izrada pravnih mišljenja na programe, planove, analize, informacije, strategijska dokumenta, izvještaje, izjašnjenja i zaključke koji se upućuju Vijeću ministara; pravna redaktura tekstova odluka, drugih propisa i opštih akata koje donosi Vijeće ministara, prije upućivanja na potpis predsjedavajućem Vijeća ministara, obavlja i druge poslove po nalogu neposredno nadređenog. Stručni savjetnik za svoj rad neposredno odgovara šefu odsjeka.

Posebni uslovi: VSS – završen pravni fakultet VII stepen stručne spreme, odnosno visoko obrazovanje Bolonjskog sistema studiranja vrednovano sa najmanje 240 ECTS bodova; najmanje tri godine radnog iskustva u struci; položen stručni upravni ispit; poznavanje engleskog jezika; poznavanje rada na računaru.

***Broj izvršilaca:*** 1(jedan)

**Mjesto rada:** Sarajevo

**Napomene za sve kandidate:**

Javni oglas se sprovodi u skladu sa odredbama Zakona o radu u institucijama Bosne i Hercegovine i Pravilnika o unutrašnjoj organizaciji i sistematizaciji radnih mjesta Ureda za zakonodavstvo Vijeća ministara Bosne i Hercegovine.

Svi prijavljeni kandidati koji ispunjavaju uslove iz javnog oglasa i koji su se prijavili na javni oglas, podliježu proceduri provjere osposobljenosti za obavljanje poslova za radno mjesto za koje su aplicirali, koju provodi Komisija za izbor.

Izabrani kandidat obavezan je dostaviti uvjerenje o nevođenju krivičnog postupka (ne starije od tri mjeseca), najkasnije do momenta zaključivanja ugovora o radu, u suprotnom skida se sa liste uspješnih kandidata.

Kandidat za navedeno radno mjesto prima se na određeno vrijeme, do povratka državnog službenika sa porodiljskog odsustva, i imaće status zaposlenika, a u skladu sa članom 28a. stavom (2) [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama BiH („Službeni glasnik BiH“, br. 19/02, 35/03, 4/04, 17/04, 24/04, 37/04, 48/05, 2/06, 32/07, 43/09, 8/10, 40/12, 93/17 i 18/24).

**Potrebni dokumenti:**

- prijava sa kratkom biografijom;

**ovjerene kopije**:

 - univerzitetske diplome (nostrifikovana diploma, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); kandidati su obavezni dostaviti diplomu prvog ciklusa (ili osnovnog diplomskog studija), bez obzira na uslove oglasa, osim za integrirane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.

- dodatke diplome za kandidate koji su visoko obrazovanje stekli po Bolonjskom sistemu studiranja; izuzetno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan uz ovjerenu kopiju univerzitetske diplome dostaviti uvjerenje visokoškoleske ustanove da dodatak diplomi nije uopće izdat niti za jednog diplomca;

 - uvjerenja o državljanstvu Bosne i Hercegovine, ne starije od šest mjeseci od dana izdavanja od strane nadležnog organa,

- uvjerenje o položenom stručnom upravnom ispitu, odnosno uvjerenje o položenom javnom ispitu;

- potvrde ili uvjerenja kao dokaz o traženoj vrsti radnog iskustva;

- dokaza o traženom novou znanja na računaru;

- dokaza traženom nivou znanja engleskog [jezika](http://www.ads.gov.ba/v2/index.php?option=com_content&view=article&id=4347&catid=37&Itemid=89&lang=bs#strani-jezik);

- dokaz o fizičkoj i psihičkoj sposobnosti za obavljanje poslova radnog mjesta na koje se prijavi (ne starije od 6 mjeseci) – kandidat dostavlja samo u slučaju, ako bude izabran;

 - uvjerenje da protiv kandidata nije pokrenut krivični postupak za krivično djelo za koje je predviđena kazna zatvora tri i više godina ili da mu nije izrečena zatvorska kazna za krivično djelo učinjeno s umišljajem u skladu sa krivičnim zakonima u Bosni i Hercegovini (ne starije od tri mjeseca);

- dokaz da kandidat nije obuhvaćen odredbom člana IX stav 1. Ustava Bosne i Hercegovine (izjava ovjerena u opštini).

 **Javni oglas ostaje otvoren 8 dana od dana objavljivanja u dnevnom listu.**

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.

Kandidat koji nema položen stručni upravni ispit dužan je taj ispit položiti najkasnije u roku od šest mjeseci od dana prijema u radni odnos, u skladu sa članom 56. Zakona o radu u institucijama Bosne i Hercegovine.

Sve tražene dokumente treba dostaviti najkasnije u roku od 8 dana od dana objavljivanja u dnevnom listu, putem pošte preporučeno na adresu:

**Ured za zakonodavstvo Vijeća ministara Bosne i Hercegovine**

**Trg BiH broj 1**

**71 000 Sarajevo**

Sa naznakom „Javni oglas za popunjavanje radnog mjesta na određeno vrijeme do povratka državnog službenika sa porodiljskog odsustva“